**Bill Russell**|  |
| Asmeniniai duomenys |
| Gimimo data | 1934 m. vasario 12 d. |
| Gimimo vieta | Monro, Luiziana, JAV |
| Mirties data | 2022 m. liepos 31 d. (88 metai) |
| Mirties vieta | Merserio Sala, Vašingtonas, JAV |
| Ūgis | 2,08 m |
| Svoris | 100 kg |
| Klubas |
| Dabar žaidžia | Baigęs karjerą |
| **Pozicija** | Vidurio puolėjas |
| NBA naujokų birža |
| 1956 m. | 2 šaukimu,Bostono „Celtics" |
| Profesionalūs klubai |
| 1953–19561956–1969 | University of San Francisco (NCAA)Bostono „Celtics" |  |
| Šalies rinktinė |
| 1956 | Jungtinės Amerikos Valstijos JAV |  |
|  |

**Bilas Raselas** (angl. *Bill Russell*; 1934 m. vasario 12 d. – 2022 m. liepos 31 d.) – buvęs profesionalus JAV krepšininkas, olimpietis.

Biografija
----------

Bilas Raselas gimė 1934 m. vasario 12 d. Monro, Luizianos valstijoje. Vėliau persikėlė į Detroitą, Mičiganą, galiausiai apsistojo Oklande, Kalifornijoje. Jam būnant 12-os mirė motina. Vidurinėje mokykloje buvo išmestas iš jos komandos, tačiau baigiamaisiais mokyklos metais buvo priimtas į ją ir buvo 16-asis žaidėjas, vietoj įprastų 15-os. Kai skautas atėjo stebėti mokyklos varžybų, Bilas sužaidė gerai ir po rungtynių jam buvo pasiūlyta San Francisko universiteto stipendija, kuri turėjo atitekti kitam žaidėjui. 1955 ir 1956 m. B. Russell’as vedė komandą į pergales. Jis taip pat dalyvavo lengvosios atletikos rungtyse. 1956 m. sporto žurnalas „Track & Field News" įvertino jį 7-uoju šuolininku į aukštį pasaulyje.

Baigus universitetą B. Raselą pakvietė prisijungti prie „Harlem Globetrotters" komandos. Tačiau jį įsiutino komandos savininko gestas, kai pokalbiui dėl kontrakto sąlygų buvo pakviestas universiteto treneris Filas Vulpertas, todėl nusprendė dalyvauti NBA naujokų biržoje. 1956 m. naujokų biržoje antruoju šaukimu jį pasirinko Bostono „Celtics" komanda. Prieš sutikdamas su Bostono 19 500 JAV dolerių kontraktu, jis žaidė 1956 m. vasaros olimpinėse žaidynėse, kuriose laimėjo aukso medalį.

1957–1958 m. sezone laimėjo NBA čempionatą su Bostono komanda, tačiau jam to nepavyko padaryti sekančiame sezone, kuomet dėl čiurnos traumos negalėjo žaisti finalo serijoje. Tačiau nuo 1959 m. iki 1969 m. jis padėjo komandai dešimt kartų tapti NBA čempionais.

1965–1966 m. sezone pasitraukus komandos vyr. treneriui Red Auerbach'ui jo vietą užėmė Bilas Raselas. Jis tapo pirmuoju afroemerikiečiu NBA, tapusiu vyr. treneriu. Tuo metu jis taip pat žaidė komandoje. 1968–1969 m. sezono pabaigoje baigė profesionalaus žaidėjo karjerą.

1973 m. sugrįžo į trenerio postą ir treniravo Seattle „SuperSonics" komandą. Antraisiais trenerio metais komanda pateko į atkrintamąsias varžybas. 1977 m. pasitraukė iš komandos. 1987–1988 m. sezone tapo Sacramento „Kings" klubo vyr. treneriu, tačiau laimėjo tik 17 rungtynių iš 68-ių, todėl pasitraukė iš šios komandos.

Apdovanojimai
-------------

* 11-kart NBA čempionas: 1957, 1959, 1960, 1961, 1962, 1963, 1964, 1965, 1966, 1968, 1969 m.
* 1958, 1961, 1962, 1963, 1965 m. NBA naudingiausias žaidėjas
* 1963 m. NBA visų žvaigždžių rungtynių naudingiausias žaidėjas
* 1969 m. išrinktas į geriausiai besiginančią NBA komandą
* 1970 m. NBA 25-mečio Visų laikų komanda
* 1980 m. NBA 35-mečio Visų laikų komanda
* 1996 m. NBA 50-mečio Visų laikų komanda

Šaltiniai
---------

1. ↑  Goldman, Tom (2022-07-31). „Bill Russell, Basketball Great With Record 11 NBA Titles, Dies At 88". *NPR* (anglų). Nuoroda tikrinta 2022-07-31.
2. ↑  „Profile". olympedia.org. Nuoroda tikrinta 2021 m. sausio 10 d..
3. ↑  „Bill Russell named coach of Sacramento Kings". upi.com. Nuoroda tikrinta 2022 m. liepos 31 d..


|  |  |  |  |
| --- | --- | --- | --- |
| 

| Ž • A • RNBA 50 |
| --- |
|  |
| 
Kareem Abdul-Jabbar | Nate Archibald | Paul Arizin | Charles Barkley | Rick Barry | Elgin Baylor | Dave Bing | Larry Bird | Wilt Chamberlain | Bob Cousy | Dave Cowens | Billy Cunningham | Dave DeBusschere | Clyde Drexler | Julius Erving | Patrick Ewing | Walt Frazier | George Gervin | Hal Greer | John Havlicek | Elvin Hayes | Magic Johnson | Sam Jones | Michael Jordan | Jerry Lucas | Karl Malone | Moses Malone | Pete Maravich | Kevin McHale | George Mikan | Earl Monroe | Hakeem Olajuwon | Shaquille O'Neal | Robert Parish | Bob Pettit | Scottie Pippen | Willis Reed | Oscar Robertson | David Robinson | Bill Russell | Dolph Schayes | Bill Sharman | John Stockton | Isiah Thomas | Nate Thurmond | Wes Unseld | Bill Walton | Jerry West | Lenny Wilkens | James Worthy |

 |